iPhone X získlad v porovnávacom teste najvyšší počet bodov zo všetkých súčasných top smartfónov za kvalitu fotografií. Kvalita videa je tiež dobrá, ale má svoje muchy.
Youtube kanál Fstoppers uverejnil na youtube zaujímavé video, kde postavil video zachytené iPhonom X rovno vedľa videa, ktoré bolo natočené na jeden z najlepších video-fotoaparátov súčasnosti Panasonic GH5.
Zniektorými zábermi sa iPhone X popasoval lepšie, pretože je nastavený natáčať video čo najlepšej kvality bez nutnej postprodukcie. Nespracované video z Panasonicu GH5 vyzerá na niektorých príkladoch horšie, ale v kvalite detailov sa mu maličká optika a čip iPhonu X proste nevyrovná. "GéHáPäťka" tiež podáva vyrovnanejšie výkony v rôznych svetelnýchpodmienkach. V globále však bol autor porovnávacieho testu veľmi milo prekvapený, ako sa dokáže smartfón so cťou postaviť drahšiemu a podstatne prepracovanejšiemu zariadeniu.